Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: társadalommal összefüggõ szolgáltatások egyes kérdéseirõl szóló 2001. évi CVIII. törvény (Ektv.) 9—11. §-okban
Paragraph Index: 614

2. Olyan felhasználások esetében, melyekkel kapcsolatban a szolgáltató bevételt ér el: 2.1. Zenemû esetében a szolgáltató 2.1.1. „Real audio” típusú felhasználásért a közönség tagja által fizetett díjból származó bevétele 12%-át, illetve ilyen díjbevétel hiányában az e felhasználással összefüggésben elért reklám- és szponzorációs bevételei 6%-ának megfelelõ, de legalább a jelen fejezet 1.1.1. pont szerinti jogdíjat köteles fizetni. 2.1.2. „Download”-típusú, — audio érzékelést lehetõvé tevõ felhasználásért a nyilvánosság tagja által a lehívás fejében fizetett díj 12%-ának, ilyen díjbevétel hiányában (a letöltés ingyenes engedése esetén) a reklám- és szponzorációs bevételeik 6%-nak megfelelõ, de legalább lehívásonként 26 Ft szerzõi jogdíjat köteles fizetni a jelen fejezet 1.1.1.1., illetve 1.1.1.2. pontjában meghatározott jogdíjon felül; — audiovizuális érzékelést lehetõvé tevõ felhasználásért a nyilvánosság tagja által a lehívás fejében fizetett díj 12%-ának, ilyen díjbevétel hiányában (a letöltés ingyenes engedése esetén) a reklám- és szponzorációs bevételeik 6%-nak megfelelõ, de legalább mûrészletek felhasználása során megkezdett zenei percenként 6 Ft, teljes zenemûvek felhasználása során mûvenként 35 Ft szerzõi jogdíjat köteles fizetni a jelen fejezet 1.1.1.1., illetve 1.1.1.2. pontjában meghatározott jogdíjon felül. 5 percet meghaladó mû/mûrészlet esetén a fenti jogdíjakat minden további megkezdett öt perc után újabb mûként kell kezelni. 2.1.3. Csengõhang, MMS és egyéb, mûfelhasználással összekapcsolt üzenet (a fogalmakat lásd a jelen fejezet 1.1.3. pontjában) A jelen pont alkalmazásában emeltdíjas a szolgáltatás, ha a távközlési szolgáltató — az általa nyújtott mobil csengõhang, MMS és egyéb, mûfelhasználással összekapcsolt üzenet (tartalom) szolgáltatásért a távbeszélõ szolgáltatás alapdíjához képest magasabb díjat számít fel, vagy — az elõfizetõi szerzõdés alapján, az abban rögzített módon az általa nyújtott távközlési szolgáltatással együtt saját nevében más személytõl vásárolt, az elõzõ francia bekezdésben meghatározott tartalmat az elõfizetõnek továbbértékesíti és továbbszámlázza. Csengõhang, MMS és egyéb, mûfelhasználással összekapcsolt üzenet ellenérték fejében letöltésre történõ hozzáférhetõvé tétele esetében a jelen fejezet 1.1.1.1. pontjában meghatározott jogdíjon felül az alábbi jogdíjak fizetendõk: 2.1.3.1. Alapdíjas SMS vagy alapdíjas vezetékes távközlési szolgáltatás keretében nyújtott csengõhang szolgáltatás esetén a szolgáltató által fizetendõ jogdíj a szolgáltató által elért nettó árbevétel 12%-a, de legalább csengõhangonként csengõhang-továbbításonként 10 Ft [lásd a jelen fejezet 2.1.3.3. és a jelen fejezet B alfejezet 5/a) pontját is]. 2.1.3.2. Emeltdíjas SMS vagy emeltdíjas vezetékes távközlési szolgáltatás keretében nyújtott csengõhang szolgáltatás esetén a szolgáltató által fizetendõ jogdíj az emeltdíjas szolgáltatással elért, teljes nettó árbevétel 12%-a. Ha a szolgáltató a 9.3. pontnak megfelelõen, igazoltan elkülöníti a jelen fejezet 2.1.3. pontjában felsorolt szolgáltatások nyújtása során az irodalmi, illetve zenemûvek (mûrészletek) hozzáférhetõvé tételével kapcsolatban elért teljes nettó árbevételét, ezen árbevétel 12%-a, de minden esetben a minimumjogdíj, azaz továbbított csengõhangonként legalább 16 Ft, — MMS keretében történõ zenei, *irodalmi* mûfelhasználás esetében, továbbított üzenetenként legalább 19 Ft, — egyéb, mûfelhasználással összekapcsolt üzenetküldés keretében történõ zenei, *irodalmi* mûfelhasználás esetén legalább 16 Ft fizetendõ [lásd a jelen fejezet 2.1.3.3. és a jelen fejezet B) alfejezet 5/a) pontját is]. 2.1.3.3. A 2.1.3.1. és 2.1.3.2. pont szerinti esetekben, ha a letöltés külföldön történik, a fizetendõ jogdíj a külföldi célországban nyújtott csengõhang-, illetve MMS-szolgáltatással elért nettó árbevétel 12%-a, de legalább továbbított csengõhangonként, MMS-üzenetenként 26 Ft [lásd a jelen fejezet B) alfejezet 5/a) pontját is]. 2004/5. szám *2.2. Szépirodalmi mûvek (fogalmát lásd a 1.2. pontban) esetében a szolgáltató* *2.2.1. költségvetési támogatása 1%-ának, továbbá reklám- és szponzorációs bevételei 6%-ának megfelelõ együttes összegû, de legalább a 2.2.2., illetve a 2.2.3. pont szerinti szerzõi jogdíjat köteles fizetni havonta.* *2.2.2. Ha az írott formában érzékelhetõ mûvek és mûrészletek lehívása díjfizetés fejében történik, a lehívás fejében fizetett díj 12%-ának megfelelõ, de legalább 1000 karakterenként 20 Ft/hó szerzõi jogdíj fizetendõ.* *2.2.3. Ha az audio-, audiovizuális formában érzékelhetõ irodalmi mûvek és mûrészletek lehívása díjfizetés ellenében történik, a 1.2.3. pontban meghatározott jogdíjon felül a felhasználásért a lehívás fejében fizetett díj 12%-ának megfelelõ, de legalább percenként 10 Ft/hó szerzõi jogdíj fizetendõ.*

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes